stanford-oval/wikipedia huggingface dataset:
מפקד האוכלוסין ברוסיה (2021)
שלבי מפקד האוכלוסין הכללי ברוסיה > השלב המרכזי של מפקד האוכלוסין

השלב המרכזי במפקד החל ב-15 באוקטובר 2021. הוא נמשך עד 14 בנובמבר 2021 ובאזורים נידחים במדינה - עד 20 בדצמבר. המפקד מתקיים בפורמט דיגיטלי לראשונה כשהתושבים יוכלו למלא באופן עצמאי שאלונים בפורטל השירותים הציבוריים. במתכונת לא מקוונת, אנשי שירות הסטטיסטיקה הממלכתי מפקד יסתובבו בבנייני מגורים ואזרחים יכולים להגיע באופן עצמאי לסניף המקומי של שירות הסטטיסטיקה.
פרסום נתונים

עיבוד הנתונים נמשך עד לשנת 2022. תוצאות המפקד פורסמו ב-10 כרכים והסתיימו בדצמבר 2022.
הערות שוליים

↑  Всероссийскую перепись населения перенесут на 2021 год
1 2  Постановление Правительства Российской Федерации «Об организации Всероссийской переписи населения 2020 года» от 08 октября 2018 года
↑  Распоряжение Правительства Российской Федерации от 4 ноября 2017 года № 2444-р
↑  "Перепись населения обойдется российскому бюджету в 33 миллиарда рублей". РИА Новости. 2019-10-01. נבדק ב-2019-10-30.
↑  "Всероссийская перепись населения может пройти в апреле 2021 года". www.kommersant.ru (ברוסית). 2020-06-25. נבדק ב-2020-06-25.
↑  Ирина Алпатова (2020-06-29). "Всероссийская перепись населения пройдет в апреле 2021 года". rg.ru (ברוסית). רוסיסקאיה גאזטה. נבדק ב-2020-06-29.
↑  https://smotrim.ru/article/2626536
↑  "Перепись населения обойдется российскому бюджету в 33 миллиарда рублей". РИА Новости. 2019-10-01. נבדק ב-2019-10-25.
↑  "ИЗВЕЩЕНИЕ О ЗАКУПКЕ №31908364491". Портал государственных закупок. 2019-10-02. נבדק ב-2019-10-25.
1 2  "Распоряжение от 22 января 2018 года №58-р "О проведении в 2018 году пробной переписи населения"". Правительство Российской Федерации. 2018-01-27. נבדק ב-2019-10-25.
↑  "Перепись населения: касается всех и касается каждого". МК Ярославль. 2018-07-09. נבדק ב-2019-10-25.
↑  "Пробный счет". Российская Газета. 2018-09-30. נבדק ב-2019-10-25.
↑  "С 1 по 31 октября в Петербурге проходит подготовительный этап Всероссийской переписи населения 2020 года – пробная перепись". Администрация Санкт-Петербурга. 2018-10-01. נבדק ב-2019-10-25.
↑  "Участвуйте в пробной переписи — 2018 через Госуслуги". Единый портал госуслуг. 2018-09-28. נבדק ב-2019-10-25.
↑  "Почта России примет участие в Пробной переписи населения". МК Ярославль. 2018-10-01. נבדק ב-2019-10-25.
↑  ПАВЕЛ ЧЕРНЫШОВ (2018-11-13). [perm.kp.ru/daily/26907/3952283/ "В Пробной переписи населения приняло участие более 1,2 миллиона россиян"]. Комсомольская правда Пермь. נבדק ב-2019-10-28. {{cite web}}: Check |url= value (עזרה)
↑  "Началась подготовка к Всероссийской переписи населения 2020 года". ТАСС. 2019-08-08. נבדק ב-2019-10-29.
↑  "В Рузском округе обнаружена деревня Ежиково". Красное знамя. 2019-10-28. אורכב מ-המקור ב-2019-10-31. נבדק ב-2019-10-29.
↑  "В Удмуртии при подготовке к Всероссийской переписи нашли две новые деревни". РИА Новости. 2019-10-02. נבדק ב-2019-10-29.
↑  "В преддверии переписи в регионе выявили 35 тысяч новых адресов". ГТРК Калуга. 2019-09-24. נבדק ב-2019-10-29.
↑  "Жители Чукотки первыми примут участие во Всероссийской переписи населения в 2020 году". Интерфакс. 2019-10-30. נבדק ב-2019-10-30.
↑  https://smotrim.ru/article/2626536
| מפקדי אוכלוסין ברוסיה |
| --- | --- | --- |
| האימפריה הרוסית | 1897 | רוסיה |
| רוסיה הסובייטית וברית המועצות | 1926 • 1939 • 1959 • 1970 • 1979 • 1989 | רוסיה |
| הפדרציה הרוסית | 2002 • 2010 • 2021 | רוסיה |
| ניהול מפקד אוכלוסין | השירות הפדרלי לסטטיסטיקה ממלכתית | רוסיה |
מרים ירדני

| --- | --- |

 לידה:  27 באפריל 1932 טימישוארה, ממלכת רומניה 
 פטירה:  8 במאי 2015 (בגיל 83) חיפה, ישראל 
 ענף מדעי:  היסטוריה, היסטוריוגרפיה, זהות לאומית, היסטוריה של עם ישראל, הוגנוטים, היסטוריה פוליטית 
 מקום לימודים:  סורבון  האוניברסיטה העברית בירושלים  בית הספר ללימודים גבוהים במדעי החברה 
 מנחה לדוקטורט:  רולאן מונייה 
 מוסדות:  אוניברסיטת מישל דה מונטן בורדו 3  אוניברסיטת חיפה  אוניברסיטת בורדו 
 פרסים והוקרה:  פרס ישראל (1999)  פרס א.מ.ת. (2007) 
 
מרים ירדני (שמה בלידה: מריקה יאקובוביץ'; 25 באפריל 1932 - 8 במאי 2015) הייתה היסטוריונית ישראלית, פרופסור בחוג להיסטוריה כללית באוניברסיטת חיפה, כלת פרס ישראל לשנת 1999 וכלת פרס א.מ.ת לשנת 2007. נודעה במחקריה בתחום ההיסטוריה של צרפת, בעיקר ההגות הפוליטית, ההיסטוריוגרפיה וחקר הזהות הלאומית הצרפתית, תולדות ההוגנוטים ויחסיהם עם היהודים.
ביוגרפיה

מריקה יאקובוביץ' נולדה בטימישוארה, שברומניה, למשפחה יהודית מהמעמד הבינוני. למדה בגימנסיה היהודית בטימישוארה והמשיכה בבית הספר התיכון. היא עלתה לישראל ב-1950. למדה באולפן עברית עציוני והמשיכה ללמוד בבית מדרש למורי עם מיסודו של מרטין בובר. השלימה את לימודיה לתואר הראשון בהיסטוריה כללית ותרבות צרפת ואת השני בהיסטוריה כללית באוניברסיטה העברית. עבודת הגמר שלה, בהנחיית פרופסור יעקב טלמון, אותה סיימה ב-1961 הייתה על ברנאר לזר, מנהיג ציוני אנרכיסטי בצרפת.
היא לימדה בתיכון ערב, באולפנים ואחר כך עבדה בחברה ההיסטורית הישראלית. את לימודי הדוקטורט עשתה באוניברסיטת סורבון ב-1963, בהנחייתו של רולאן מונייה. בזמן הדוקטורט למדה גם בבית הספר ללימודים גבוהים במדעי החברה. בסיום הדוקטורט שבה לישראל והצטרפה לסגל ההוראה באוניברסיטת חיפה, שם מונתה ב-1972 לפרופסור חבר ובכך הייתה לאישה הראשונה שהייתה לפרופסור באוניברסיטה זו. ירדני מונתה לפרופסור מן המניין ב-1975. שימשה כראש החוג להיסטוריה כללית, הקימה את המכון לחקר תולדות צרפת ותרבותה ב-1975 וייסדה את בית הספר להיסטוריה באוניברסיטה בשנת 2000. קיבלה מלגות מחקר רבות מה-C.N.R.S, הייתה עמיתה בסיינט הילדאס קולג' שבאוקספורד, הייתה פרופסור אורח באוניברסיטת בורדו, באוניברסיטת מישל דה מונטיין, בבורדו 3, ובמכון למדעי הדתות בבית הספר ללימודים גבוהים במדעי החברה. נתנה סמינרים רבים והשתתפה במאות כנסים מדעיים בצרפת, באירופה ובארצות הברית.
מרים ירדני נפטרה בשנת 2015 בחיפה והובאה לקבורה בבית העלמין של קיבוץ נווה ים.
מחקריה וספריה

מרים ירדני חקרה את ראשית העת החדשה באירופה, עם דגש על צרפת. באחרית ימיה עבדה ירדני על מחקר שהתמקד בחשיבות הדת הקלוויניסטית בתאוריות הפוליטיות של המונרכמכים (מונח יווני שפירושו שונאי מלכים, אך למעשה מתייחס בעיקר למתנגדים לסמכויות המופרזות של המלכים) ושניסה להראות שעיקרי המניעים שלהם היו דתיים ולא פוליטיים בלבד.
La conscience nationale en France pendant les guerres de religion (1559 1598), Paris Louvain: Editions Nauwelaerts, 1971. Publications de la Faculté des lettres et Sciences Humaines de Paris Sorbonne, série “Recherches”, t. 59
Utopie et révolte sous Louis XIV, Paris, Nizet, 1980
Le Refuge Protestant, Paris: Presses Universitaires de France, 1985. (Coll. l’Historien, nr.50)
Anti Jewish Mentalities in Early Modern Europe, Lanham, New York, London: University Press of America, 1990. (Studies in Judaism)
הוגנוטים ויהודים; ירושלים : מרכז זלמן שזר לתולדות ישראל, תשנ"ח, 1998
ספר יובל לכבודה

O. Elyada, J. Le Brun, (eds.), Conflits politiques, controverses religieuses – essais d’histoire européenne aux 16e-18e, Hommage a Myriam Yardeni. Paris, Editions de l’Ecole des hautes études en sciences sociales, 2002.
ספרים שכתבה

Huguenots et juifs (French edition of the aforementioned הוגנוטים ויהודים, Paris, Honoré Champion, Vie des Huguenots 41.
Repenser l’histoire. Aspects de l’historiographie huguenote des guerres de Religion à la Révolution. Paris: Honoré Champion, 2000, (Vie des Huguenots, 11).
Le Refuge huguenot: Assimilation et culture, Paris, Honoré Champion, 2002 (Vie des Huguenots, 22).
Enquêtes sur l’identité de la « nation France » de la Renaissance aux Lumières, Seyssel, Champ Vallon. 2005. (Collection Epoques).
Les monarchomaques de la Saint Barthélémy (unfinished project).
ספרים שערכה

(ed.) Les Juifs dans l’histoire de France, Leiden: Brill, 1980.
(ed.), Modernité et non conformisme en France à travers les âges, Leiden, Brill, 1983 (H.A. Oberman (ed.), Studies in the History of Christian Thought, vol. XXVIII).
(ed.) Idéologie et propagande, Paris: Picard, 1987.
(ed.) with Ilana Zinguer, Les deux Réformes chrétiennes: propagation et diffusion, Leiden, Brill, 2004, (Studies in the History of Christian Traditions, vol.114).
לקריאה נוספת

מיכאל הד, על מרים ירדני "הוגנוטים ויהודים", זמנים 66 (אביב 1999), 107-105.
הערך "מרים ירדני" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 192, 2018, חיפה.
הערות שוליים

↑  זוכי פרס ישראל לשנת תשנ"ט
↑  מאמרה בנושא "היהודים בהיסטוריוגרפיה הצרפתית של המאות הט"ז והי"ז", ציון לד (תשכט) 144-185, 1969.
↑  “L’antisémitisme du curé Meslier”, Revue des Études Juives, CXXXVII (1978), pp.47 60.
↑  “La vision des Juifs et du Judaïsme dans l’oeuvre de Pierre Bayle”, Les Juifs dans l’histoire de France, Leiden: Brill, 1980, pp.86 95.
↑  “La conception de l’histoire dans l’oeuvre de La Popelinière”, Revue d’histoire moderne et contemporaine, XI (1964), pp.109 126.
↑  (with E. Makov), “Naissances illégitimes dans la communauté française de Berlin au XVIIIe siècle” Histoire, économie et société IX, (1990), pp. 555 565.
↑  16 18th centuries,” Chosen people, elect nation and universal mission (Hebrew), Jerusalem: The Zalman Shazar Center, 1991, pp. 221 235. Dutch translation: “Het uitverkoren volk. Een notie in het Franse nationalisme van de zestiende tot de achtiende eeuw”, Nexus, 8 (1994), pp.80-96, tr. fr. in Enquêtes
↑  “La genèse de l’état et de la naissance de la nation dans les ‘Histoires de France’ du XVIIIe siècle, XVIIe siècle, 176 (1992), pp.277-293.
↑  “Histoires de villes, histoires de provinces et naissance d’une identité française au XVI e siècle”, Journal des Savants, 1993, pp.111-134.
↑  “Richesse et commerce: Peuples commerçants et conception de l'histoire dans L 'Esprit des Lois, Louis Desgrave (éd.) L'Esprit des Lois. Actes du Colloque international tenu à Bordeaux pour commémorer le 250ème anniversaire de la parution de l'Esprit des Lois, Bordeaux, Académie Nationale des Sciences, Belles Lettres et Arts de Bordeaux, 1999, pp.419-426.
| --- | --- |
בקרת זהויות :  NLI: 987007275418105171  PLWABN: 9810569211205606  BnF: cb119294921 (data)  GND: 130346497  ISNI: 0000 0001 1763 7401  LCCN: n80097770  NKC: jo20191045046  NTA: 067979890  SUDOC: 027201015  VIAF: 294228929   WorldCat (עם VIAF): 294228929
נאוניתיות

| נאוניתיות |
| --- | --- |

מיון מדעי
על־ממלכה:: אוקריוטיים
ממלכה:: צומח
מערכה:: נאוניתיות
מחלקה:: נאוניתיות
שם מדעי
 Charophyta ‏Sachs, 1875

נאוניתיות (שם מדעי: Charophyta) הם מחלקה קטנה של אצות ירוקיות הגדלות במים מתוקים. מקובל להניח שצמחי היבשה התפתחו מן הנאוניתיות.
חלקן של הקבוצות תחת הנאוניתיות חסרות שוטון זכרי בעוד אחרות, כגון נאווניתאים, בעלות שוטון הדומה לזה הקיים בימינו בצמחי יבשה (מלבד אצל מחטניים ובעלי פרחים). מאובני נאווניתאים מתקופת הדבון נמצאו דומים מאוד למינים הקיימים היום.
מרי אנתוני (רקדנית)

| --- | --- |
אין תמונה חופשית
 לידה:  11 בנובמבר 1916 ניו-פורט, ארצות הברית 
 פטירה:  31 במאי 2014 (בגיל 97) מנהטן, ארצות הברית 
 מדינה:  ארצות הברית 
 השכלה:  קולג' גרינל  סטודיו אייץ' בי 
 פרסים והוקרה:  Martha Hill Lifetime Achievement Award (2006) 
 
מרי אנתוני (11 בנובמבר 1916, ניופורט, קנטקי – 31 במאי 2014, מנהטן) הייתה כוריאוגרפית, רקדנית מודרנית ומורה למחול אמריקאית. הן בעבודתה כרקדנית והן ככוריאוגרפית, הושפעה אנתוני מאוד ממרתה גרהם ומהאניה הולם.
חייה ופועלה

אנתוני נולדה וגדלה בקנטקי. היא למדה תיאטרון במכללת גרינל באיווה, והמשיכה ללימודי מחול בבית הספר של האניה הולם בניו יורק. מאוחר יותר למדה מחול גם עם מרתה גרהם. כמו כן למדה משחק בסטודיו אייץ' בי בגריניץ' וילג'. בשנים 1943 עד 1949 רקדה בלהקת המחול של האניה הולם. בשנים 1949–1950 הייתה רקדנית ראשית במחזמר Touch and Go בברודוויי, לפי כוריאוגרפיה מאת הלן טמיריס. במהלך שנות ה-50 רקדה בכמה הפקות באופרה של ניו יורק, וגם חיברה כוריאוגרפיה לכמה מחזות זמר באיטליה.
בשנת 1956 הקימה אנתוני להקה משלה – "להקת המחול של מרי אנתוני". הלהקה כללה שניים משותפיה הקודמים במחול, ג'וזף גיפורד וקמרון מֶקּוֹש. הלהקה הציגה כוריאוגרפיות של אנתוני עצמה, שנטלו לעיתים קרובות נושאים ממקורות ספרותיים. שתי היצירות הידועות ביותר שלה היו "ליידי מקבת", על פי המחזה של שייקספיר, ו־Threnody, על פי המחזה Riders to the Sea של ג'ון מילינגטון סינג. במהלך שנות ה-70 הגיעה להקתה לשיא ההצלחה עם קבוצת רקדנים דינאמיים במיוחד, כולל הרקדן והמורה הנודע רוס פארקס.
בשנת 1946 החלה אנתוני ללמד במסגרת ה־New Dance Group, והוסיפה ללמד בה במשך שנים רבות. כמה מתלמידיה הפכו לכוריאוגרפים ורקדנים מצליחים, ביניהם רונלד ק' בראון, יוליסס דאב, יוריקו קימורה, ריצ'רד קאץ', דניאל מלוני, דונלד מקייל, ארתור מיטשל, אלייזה מונטה, אנאבלה לנזו, רוס פארקס, סטיב רוקס וריצ'רד סיגל. יוריקו קימורה גם רקדה לצד אנתוני עצמה, תקופה מסוימת.
בשנת 1988, שימשה מורה אורחת למחול מודרני באוניברסיטת אילינוי באורבנה-שמפיין, במחלקה למחול. שם שחזרה את המופע "Fables for Our Times" של צ'ארלס ויידמן, שהתבסס על "Fables For Our Times and Famous Poems Illustrated" מאת ג'יימס ת'רבר.
הערות שוליים

↑  HB Studio Alumni
1 2 3  Anna Kisselgoff (5 ביוני 2014). "Mary Anthony, Choreographer and Teacher of Modern Dance, Dies at 97". The New York Times. {{cite news}}:  (עזרה)
↑  "[PDF] FEST/SPIEL/HAUS/ ST/POELTEN/ RICHARD SIEGAL/ BAYERISCHES STAATSBALLETT: MODEL 16 JAN - Free Download PDF". silo.tips (באנגלית). נבדק ב-2022-05-10.
↑  Barnes, C. (1973, Jun 24). Ballet: A haunting work: Anna sokolow's 'rooms' is danced by anthony troupe-miss kimura stars. New York Times (1923-) Retrieved from ProQuest Historical Newspapers. Retrieved on 2022-05-11.
↑  "Program Archive, 1988 Department of Dance choreography for February Concert, University of Illinois, Urbana-Chaplain, Krannert Center for the Performing Arts, Urbana, IL
| --- | --- |
בקרת זהויות :  NLI: 987007397452705171  GND: 1049622448  ISNI: 0000 0000 5321 5399  LCCN: nr98030883  VIAF: 108149106365768492862   WorldCat (עם VIAF): 108149106365768492862
מרי בארה

| --- | --- |

מרי בארה, 2022
 לידה:  24 בדצמבר 1961 (בת 62) ווטרפולד, מישיגן, ארצות הברית
 מדינה:  ארצות הברית
 מקום מגורים:  נורת'וויל 
 ידועה בשל:  מנכ"לית ג'נרל מוטורס
 השכלה:  אוניברסיטת קטרינג, אוניברסיטת סטנפורד
 מעסיק:  ג'נרל מוטורס 
 תפקיד:  מנהלת כללית (15 בינואר 2014)  סגנית נשיא (פברואר 2008–15 בינואר 2014)  מנהלת 
 בן זוג:  אנטוני אי. בארה
 מספר צאצאים:  2 
 פרסים והוקרה:  תואר אקדמי לשם כבוד (3 במאי 2014)  טיים 100 (2021) 
 אתר רשמי
 
מרי תרזה בארה (באנגלית: Mary Teresa Barra; נולדה ב-24 בדצמבר 1961) היא מנכ"לית חברת הרכב "ג'נרל מוטורס" שבסיסה בארצות הברית. היא מונתה לתפקיד זה ב-15 בינואר 2014, ובכך הייתה לאישה הראשונה בעולם שמונתה למנכ"לית של יצרנית כלי רכב. לפני כן כיהנה כסמנכ"לית פיתוח המוצרים, הרכש ושרשרת האספקה הבינלאומיים של החברה.
באפריל 2014 צוינה ברשימת "100 האנשים המשפיעים בעולם" של מגזין טיים.
ביוגרפיה

נולדה בשם מרי תרזה מקלה. הוריה ממוצא פיני. אביה עבד בחברת המכוניות פונטיאק. היא החלה לעבוד בג'נרל מוטורס בגיל 18 כסטודנטית, ב-1980. למדה הנדסת אלקטרוניקה בבית הספר של ג'נרל מוטורס (כיום אוניברסיטת קטרינג) במישיגן, וקיבלה תואר ראשון במדעים. היא קיבלה מלגה של ג'נרל מוטורס ללימודי תואר שני במנהל עסקים באוניברסיטת סטנפורד, אותו סיימה ב-1990.
בארה עבדה בג'נרל מוטורס במגוון תפקידי הנדסה ואדמיניסטרציה. ב-2008 מונתה לסמנכ"לית הנדסת הייצור הבינלאומית, וב-2009 עברה לתפקיד סמנכ"לית משאבי האנוש הבינלאומית. החל מ-2011 שונה תפקידה לסמנכ"לית פיתוח המוצרים. במסגרת תפקידה פעלה לייעול ארגוני באמצעות הפחתת פלטפורמות ייצור כלי הרכב בחברה והקטנת הביורוקרטיה הארגונית באמצעות השטחה של המבנה הארגוני. ב-2013 הורחבו הסמכויות בתפקידה, והיא הפכה לאחראית גם על הרכש ושרשרת האספקה הבינלאומיים.
ב-2014 מונתה למחליפתו של דן אקרסון בתפקיד מנכ"לית החברה. במהלך השנה הראשונה לכהונתה, נאלצה החברה להוציא 84 אזהרות בטיחות עבור כ-30 מיליון מכוניות שייצרה, ובארה נקראה להעיד בפני הסנאט של ארצות הברית על אזהרות אלו ומספר מקרי מוות שיוחסו למתג הצתה פגום ברכביה.
ב-2014 דורגה בארה במקום השביעי ברשימת "100 הנשים החזקות בעולם" של פורבס. באותה שנה קיבלה תואר דוקטור לשם כבוד מאוניברסיטת מישיגן.
נשואה לטוני בארה, אותו פגשה כסטודנטית באוניברסיטת קטרינג, ולהם שני ילדים. הם מתגוררים בנורת'וויל, פרבר של דטרויט.
הערות שוליים

↑  Vlasic, Bill (2013-12-10). G.M. Names First Female Chief Executive. The New York Times.
↑  GM reverses openness pledge: Our view. USA Today
| --- | --- |
בקרת זהויות :  PLWABN: 9810548801205606  GND: 1071075586  VIAF: 316388713   WorldCat (עם VIAF): 316388713
מתתיאס קרפ

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 באפריל 1904 בוקרשט, ממלכת רומניה 
 פטירה:  3 ביולי 1953 (בגיל 49) רמת גן, ישראל 
 מדינה:  רומניה 
 עיסוק:  עורך דין   היסטוריון    מנהיג קהילתי
 
מתתיאס קרפ (Matatias Carp;‏ 16 באפריל 1904 – 3 ביולי 1953) היה היסטוריון, עורך דין, המזכיר הכללי של הפדרציה של איחוד הקהילות היהודיות ברומניה לאחר 1944, מקורב לווילהלם פילדרמן ובנו של הוריה קרפ. חיבר את "הספר השחור" על השואה ברומניה.
קורות חיים

מתתיאס קרפ נולד בבוקרשט, למד, עבד וחי בה עד 1952, אז עלה לישראל יחד עם רעייתו אלה ושני ילדיהם (יתומים ניצולים מטרנסניסטריה שאומצו על ידי בני הזוג קרפ בשנת 1944).
במהלך מלחמת העולם השנייה ומיד אחריה ליקט ותיעד מתתיאס קרפ את החקיקה האנטי-יהודית ואת הפגיעות הגופניות והחומריות שבוצעו ביהודים וברכושם. במהלך השנים 1946–1948 הוציא לאור את שלושת הכרכים של "הספר השחור", מסמך מקיף המשמש כאחד המקורות העיקריים עבור ההיסטוריונים העוסקים בשואת יהודי רומניה בשנים 1941 - 1944. בשנת 1989 יצאה לאור מהדורה חדשה של הספר.
ספר נוסף שכתב קרפ הוא Sărmaş - una din cele mai oribile crime ("סרמש - אחד הפשעים הנוראים ביותר") שיצא לאור בשנת 1945 בבוקרשט.
מתרונודון

| מתרונודון |
| --- | --- |

תקופה
קרטיקון עליון, 74–72 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: רבדודוניים
סוג:: מתרונודון
מין:: Matheronodon provincialis
שם מדעי
 Matheronodon ‏Godefroit, 2017

מתרונודון (שם מדעי: Matheronodon) הוא סוג של דינוזאור צמחוני בעלי אגן דמוי עוף, אשר חי במשך הקרטיקון העליון של אירופה.
תיאור

הוא נקרא בשמו ב-2017 בידי החוקר הבלגי פסקל גודפרויט (Pascal Godefroit), כשמשמעות השם היא: "שן" של החוקר פיליפ מתרון (אנ'). הסוג הכיל מין בודד: Matheronodon provincialis, הקרוי על שם מחוז פרובאנס בו התגלה.
המאובנים שלו התגלו בתצורות "Argiles et Grès à Reptiles Formation" שבבוש-דו-רון, פרובאנס-אלפ-קוט ד'אזור שבצרפת ואלה כללו שרידי שיניים מוגבהות וחזקות ולסת עליונה מוגבהת. סוג זה דמה לרבדודון והיה אוכל עשב דו-רגלי גדול בהרבה, באורך מוערך של מעל 5 מטרים, מה שהופך אותו למין הגדול ביותר במשפחת הרבדודוניים.
בדומה למינים אחרים במשפחתו כמו הרבדודון והזלמוקסס. הייתה לו לסת עליונה באורך של 22 ס"מ וגובהו של 10 ס"מ בעוד השיניים הגיעו לאורך 5 ס"מ. החלק החיצוני של הלסת נע בזווית קמורה מעט לכיוון הרכס הפנימי והזכיר בצורה זו את לסת ההדרוזאוריים, אם כי לא היה קרוב בהכרח אליהם. מבנה שיניו מרמז שהיה אוכל צמחייה קשיחה ואולי השיניים כוסו באמייל קשה. נמצאו גם מאפיינים הרומזים ששיניו התחלפו ללא הרף.
נאונאטולוגיה

ערך זה עוסק בעוסק ברפואת ילודים. אם התכוונתם למדע העוסק בחקר היצורים בני זמננו, ראו .
רופא מבצע בדיקה לילוד לאחר ניתוח קיסרי
נאונאטולוגיה או ניאונטולוגיה (באנגלית: Neonatology) היא תת-תחום ברפואת ילדים העוסקת ברפואת ילודים, ובפרט במחלות תינוקות או פגים שנולדו טרם זמנם. הטיפול מתקיים לרוב בתחומי בית חולים ומאפשר טיפולים בבעיות כגון פגים, משקל לידה נמוך, פיגור גדילה תוך-רחמי, מומי לידה, אלח דם ותשניק סב-לידתי.
מפקד האוכלוסין ברוסיה (2002)

מפקד אוכלוסין 2002 של הפדרציה הרוסית היה המפקד הראשון של הפדרציה הרוסית מאז פירוק ברית המועצות, שבוצע מ-9 באוקטובר עד 16 באוקטובר 2002. המפקד בוצע על ידי השירות הפדרלי לסטטיסטיקה (Rosstat).
איסוף נתונים

נתוני המפקד נאספו החל מחצות 9 באוקטובר 2002.
איסוף נתונים > אוכלוסיית התושבים

המפקד נועד בעיקר לאסוף מידע סטטיסטי על אוכלוסיית תושבי הפדרציה הרוסית. אוכלוסיית התושבים כללה:
אזרחים רוסים המתגוררים ברוסיה (כולל אלה הזמניים מחוץ למדינה, בתנאי שההיעדרות מהמדינה הייתה צפויה להימשך פחות משנה);
לא-אזרחים (כלומר אזרחים זרים וחסרי-אזרחות) שהיו אחד מאלה:
תושבי קבע חוקיים;
אנשים שהגיעו למדינה בכוונה להתיישב לצמיתות או לבקש מקלט, ללא קשר אם הם השיגו למעשה את מעמד ההגירה המתאים;
עובדים זרים או סטודנטים מורשים, בתנאי שתקופת המגורים הזמנית ברוסיה הייתה צפויה להימשך לפחות שנה.
כל טבלת המפקדים המפורטת מיועדת לאוכלוסיית התושבים.
כל המשתתפים (התושבים) נשאלו בשאלותיהם לגבי מין, תאריך לידה, מצב משפחתי, הרכב משק בית, מקום לידה, אזרחות, זיהוי עצמי אתני או שבטי (רמת חיים), רמת השכלה, שפת אם, מקורות הכנסה ומצב תעסוקה. במדגם מהמשתתפים נשאלו גם שאלות מפורטות יותר אודות מצבם הכלכלי והדיור.
איסוף נתונים > תושבי חוץ

כמו כן, המפקד מנה גם שתי קבוצות נוספות של אנשים:
אזרחי רוסיה המתגוררים מחוץ למדינה יותר משנה בקשר להעסקה בממשל הפדרלי.
אנשים (ללא קשר לאזרחותם) השוהים באופן קבוע מחוץ למדינה אך נמצאים באופן זמני ברוסיה (כתיירים, עובדים זרים או סטודנטים).
אזרחים זרים שנכחו ברוסיה כעובדי משלחות דיפלומטיות זרות או ארגונים בינלאומיים, ובני ביתם, לא הוחרגו במפקד הכללי.
תוצאות המפקד

במפקד התושבים נרשמה אוכלוסיית תושבים של 145,166,731 נפש, כולל 67,605,133 גברים ו-77,561,598 נשים. המפקד כלל אוכלוסייה עירונית של 106,429,000 (73%) ואוכלוסייה כפרית של 38,738,000 (27%).
האוכלוסיות שאינן תושבים כללו:
אזרחים רוסים המתגוררים מחוץ לרוסיה בשירות הממשל הפדרלי: 107,288 (67,058 גברים ו-40,230 נשים);
תושבים זרים שנמצאים ברוסיה בתאריך המפקד: 239,018 (177,465 גברים ו-61,553 נשים).
תוצאות המפקד > אזרחות

משתתפי המפקד נשאלו באיזו מדינה (או מדינות) הם אזרחים. 142,442,000 משיבים דיווחו כי הם אזרחי רוסיה; ביניהם 44,000 היו גם אזרחי מדינה אחרת.
בקרב אוכלוסיית תושבי רוסיה נספרו 1,025,413 אזרחים זרים ו-429,881 חסרי אזרחות.
|  | אזרחי> .. |  |
| --- | --- | --- |
| מדינות חבר העמים |  | 906,314 |
| מדינות חבר העמים | ארמניה | 136,841 |
| מדינות חבר העמים | אזרבייג'ן | 154,911 |
| מדינות חבר העמים | בלארוס | 40,330 |
| מדינות חבר העמים | ג'ורג'יה | 52,918 |
| מדינות חבר העמים | קזחסטן | 69,472 |
| מדינות חבר העמים | קירגיזסטן | 28,843 |
| מדינות חבר העמים | מולדובה | 50,988 |
| מדינות חבר העמים | טג'יקיסטן | 64,165 |
| מדינות חבר העמים | טורקמניסטן | 6,417 |
| מדינות חבר העמים | אוקראינה | 230,558 |
| מדינות חבר העמים | אוזבקיסטן | 70,871 |
| מדינות אחרות |  | 119,099 |
| מדינות אחרות | אפגניסטן | 8,221 |
| מדינות אחרות | בולגריה | 2,262 |
| מדינות אחרות | חרסינה | 30,598 |
| מדינות אחרות | אסטוניה | 1,066 |
| מדינות אחרות | פינלנד | 285 |
| מדינות אחרות | גרמניה | 1,329 |
| מדינות אחרות | יוון | 612 |
| מדינות אחרות | הודו | 5,351 |
| מדינות אחרות | ישראל | 1,016 |
| מדינות אחרות | לטביה | 2,864 |
| מדינות אחרות | ליטא | 4,583 |
| מדינות אחרות | סוריה | 1,230 |
| מדינות אחרות | טורקיה | 4,991 |
| מדינות אחרות | ארצות הברית | 1,361 |
| מדינות אחרות | וייטנאם | 22,545 |
| אנשים חסרי מדינה |  | 429,881 |

1,269,023 אנשים לא דיווחו על אזרחותם.
תוצאות המפקד > יכולות שפה

בין השאלות שנשאלו היו "האם אתה דובר השפה הרוסית?" (Владеете ли Вы русским языком?) ו-"באילו שפות נוספות אתה דובר?" (Какими иными языками Вы владеете? ). כפי שהוסבר במדריך המפקד, "יכולת" (владение) פירושה יכולת לדבר, לקרוא ולכתוב שפה, או רק את היכולת לדבר אותה. השאלות לא הבחינו בין דוברי שפת אם לבין דוברים שאינם ילידי הארץ, וגם לא ניסו למדוד את מידת יכולת השפה. עבור ילדים קטנים, ככל הנראה, התשובה המוקלטת התבססה על השפה / או השפות שדיברו ההורים.
142.6 מיליון (98.3%) מהנשאלים טענו כשירות בשפה הרוסית. בטבלה שלהלן מופיעות שפות אחרות המדווחות באופן נרחב (יותר מ-500,000 דוברים כל אחת).
| שפה | רמקולים (מיליונים) |
| --- | --- |
אנגלית: 6.95
(וולגה) טטרית: 5.35
גרמנית: 2.90
אוקראינית: 1.81
צ'צ'נית: 1.33
צ'ובשית: 1.33
ארמנית: 0.91
אוורית: 0.78
צרפתית: 0.71
אזרית: 0.67
מורדובית: 0.61
קברדינית או צ'רקסית: 0.59
קזחית: 0.56
דרגינית: 0.50

1.42 מיליון משיבים לא מסרו מידע על שפתם.
ראו גם

דמוגרפיה של רוסיה
מפקדי אוכלוסין ברוסיה
מפקד האוכלוסין של האימפריה הרוסית
הערות שוליים

↑  אוכלוסיית צ'צ'ניה: האם המפקד היה נכון?
| מפקדי אוכלוסין ברוסיה |
| --- | --- | --- |
| האימפריה הרוסית | 1897 | רוסיה |
| רוסיה הסובייטית וברית המועצות | 1926 • 1939 • 1959 • 1970 • 1979 • 1989 | רוסיה |
| הפדרציה הרוסית | 2002 • 2010 • 2021 | רוסיה |
| ניהול מפקד אוכלוסין | השירות הפדרלי לסטטיסטיקה ממלכתית | רוסיה |
מתרדת

מִתְרְדָת הוא דמות מקראית, אשר שימש כגזבר בממלכת פרס האחמנית תחת הנהגתו של כורש. עליו ציווה כורש לתת לששבצר נשיא יהודה בימים ההם את כל כלי בית המקדש הראשון שנבזזו על ידי צבאו של נבוכדראצר מירושלים.
גזבר הוא תואר בממלכת פרס, Ganzabara, שפירושו שר אוצר. לדעת בנימין מזר היה מתרדת ממונה על אוצרות מקדשי בבל ונראה שהיה אחראי אף על אוצרות השלל שנבזז והובא מן הארצות הכבושות בידי הממלכה.
מדרש שמו

מתרדת הוא שם תאופורי פרסי הכולל את הרכיב התיאופורי "מיתרה" שהוא שמו של אל פרסי. השם מתרדת נזכר גם בתעודות חיצוניות כמכתבי יב.
הערות שוליים

↑  ספר עזרא, פרק א', פסוקים ז'–ח'
1 2  רן צדוק, מיכאל הלצר, עולם התנ"ך: עזרא, תל אביב, דוידזון עתי, 1997, עמ' 131
1 2  בנימין מזר, אניקלופדיה מקראית: אוצר הידיעות של המקרא ותקופתו: כרך ה, ירושלים, מוסד ביאליק, 1968, עמוד 677